बीज को भिगाकर-मिट्टी में उगाकर छोटे पौधे खाने का चलन, 7-14 दिन में तैयार
क्या आप माइक्रोग्रींस खाते हैं?  हो सकता है कई लोगों ने इसके बारे में नहीं सुना हो, पर ये माइक्रोग्रींस स्प्राउट्स से कहीं अधिक न्यूट्रिएंट्स से भरपूर है। 
हम सभी स्प्राउट्स खाते हैं। स्प्राउट्स यानी अंकुरित अनाज। जैसे मूंग, बीन्स, चना, दाल के स्प्राउट्स। हेल्दी डाइट के लिए इन्हें ब्रेकफास्ट में जरूर लिया जाता है। लेकिन क्या आप माइक्रोग्रींस खाते हैं? हो सकता है कई लोगों ने इसके बारे में नहीं सुना हो, पर ये माइक्रोग्रींस स्प्राउट्स से कहीं अधिक न्यूट्रिएंट्स से भरपूर है। 
तो आज की स्टोरी में हम बताएंगे कि माइक्रोग्रींस क्या हैं और इसके फायदे क्या हैं। 
जैसे स्प्राउट्स अंकुरित अनाज होते हैं वैसे ही माइक्रोग्रींस सब्जियों और अनाजों का छोटा वर्जन है। यानी अंकुरण के कुछ दिनों बाद जब बीज से तना और छोटी पत्तियां निकल आएं, यही माइक्रोग्रींस हैं। इसे सुपरफूड माना जाता है। इसलिए सलाद हो या सूप, ऑमलेट हो या पिज्जा, बर्गर इन सब में माइक्रोग्रींस का इस्तेमाल किया जाता है। जरा सोचें कि सलाद में आप मूली खा रहे हों और उसके साथ उसके माइक्रोग्रींस यानी दुधमुंही पत्तियां खाने को मिल जाए तो स्वाद कैसा होगा।
खबर से जुड़े पोल में अपनी राय देते जाएं
इंटरनेशनल जर्नल ऑफ फूड एंड बायोसाइंस की एक रिपोर्ट के अनुसार, माइक्रोग्रींस में कई मिनरल्स, फाइटो न्यूट्रिएंट्स, विटामिंस, एंटी ऑक्सीडेंट्स और कारटेनोयड्स होते हैं। इनमें प्रोटीन और फाइबर के साथ कई मिनरल्स जैसे-पोटैशियम, कैल्शियम, फॉस्फोरस, जिंक, आयरन और कॉपर की अधिक मात्रा होती है जबकि फैट और कार्बोहाइड्रेट्स की मात्रा कम होती है। पॉलिफेनॉल्स और एंजाइम्स की मात्रा अधिक होती है इसलिए स्प्राउट्स के मुकाबले पचाने में आसानी होती है।
कौन से माइक्रोग्रींस खाएं 
हम कई सब्जियों के माइक्रोग्रींस खा सकते हैं। जैसे बीट्स, ब्रोकली, कैबेज, रेड कैबेज, मूली, सरसों, फूलगोभी, मेथी, धनिया, कुट्‌टू, चना, सूर्यमुखी आदि के माइकोग्रींस को घर पर उगाकर खाया जा सकता है। यहां तक कि कलौंजी और सौंफ के माइक्रोग्रींस के भी खाए जा सकते हैं। इन माइक्रोग्रींस में काफी न्यूट्रिएंट्स होते हैं।
जैसे चौलाई की साग हम सभी खाते हैं, इसके फल को रामदाना कहते हैं। चौलाई के माइक्रोग्रींस में प्रोटीन, फाइबर और पोटैशियम, फॉस्फोरस और आयरन जैसे मिनरल्स भरपूर होते हैं। खाने में इसका टेस्ट मीठा होता है। 8-12 दिनों में ही इसे उगा सकते हैं।
रेड कैबेज में 40 गुना अधिक विटामिन E
रेड कैबेज के माइक्रोग्रींस को 6 से 14 दिनों में ही उगा सकते हैं। इसमें विटामिन C, E और K होते हैं और साथ ही β-कैरोटीन और आयरन होता है। इसका टेस्ट ब्रोकली फ्लेवर का होता है। जिस रेड कैबेज को हम सब्जी के रूप में खाते हैं उसके मुकाबले इसमें 40 गुना अधिक विटामिन E होता है। जिन लोगों की स्किन रुखी हो, उन्हें रेड कैबेज के माइक्रोग्रींस खाने चाहिए। हृदय रोगियों के लिए भी यह लाभकारी है। इसमें सब्जी के मुकाबले छह गुना अधिक विटामिन C होते हैं जो हमारे इम्यून सिस्टम को मजबूत करता है। इससे शरीर में रेड ब्लड सेल्स अधिक बनते हैं।
धनिया के पत्ते से ज्यादा इसके माइक्रोग्रींस में गुण 
हम सलाद या सब्जियों में धनिया के पत्ते का इस्तेमाल करते हैं। लेकिन क्या आपको पता है कि इसके माइक्रोग्रींस में तीन गुना अधिक β-कैरोटीन होते हैं। इससे हमारा इम्युन सिस्टम मजबूत होता है। साथ ही हडि्डयों का विकास भी होता है।
आइए कुछ और सब्जियों के माइकोग्रींस और उसके न्यूट्रिएंट्स के बारे में जानते हैं-
चुकंदर: 11-21 दिनों में इसके माइक्रोग्रींस तैयार होते हैं। इनमें एंटी ऑक्सीडेंट्स और विटामिंस भरपूर होते हैं।
ब्रोकली: 8-12 दिनों में इसे उगा सकते हैं। इसमें विटामिंस और एंजाइम्स होते हैं।
पत्तागोभी: 6-14 दिनों में इसे उगाएं। इसमें विटामिन E और C की भरपूर मात्रा होती है।
फूलगोभी: 8-14 दिनों में यह तैयार हो जाता है। इनमें विटामिन C, K और E और β-कैरोटीन होते हैं
सरसों: 8-12 दिनों में उग आते हैं, इनमें भी विटामिन C, K और E और β-कैरोटीन होते हैं
मूली: 6-12 दिनों में तैयार होते हैं, इनमें विटामिन A, E, K और B कॉम्प्लेक्स और C के साथ आयरन, पोटैशियम और कैल्शियम की भरपूर मात्रा होती है
मेथी: 20-30 दिनों में उगाएं, इसका स्वाद तीखा होता है, इनमें भरपूर मिनरल्स होते हैं।
कुट्‌टू: 7-14 दिनों में इसके माइक्रोग्रींस उगा सकते हैं। इसका स्वाद खट्‌टा होता है, इसमें एमिनो एसिड्स, मिनरल्स और एंटी ऑक्सीडेंट्स होते हैं।
पालक: 10-15 दिनों में इसके माइक्रोग्रींस उगा सकते हैं। इसमें विटामिन A, C, K1, फॉलिक एसिड, आयरन और कैल्शियम की मात्रा भरपूर होती है। इसमें पालक के मुकाबले 40 गुना अधिक न्यूट्रिएंट्स होते हैं।
अल्फा-अल्फा: 7 से 10 दिनों में उगाएं। इसके माइक्रोग्रीन में विटामिन K, C और A भरपूर होता है। स्किन ग्लो और कोलेस्ट्रोल कम करने के लिए इसे खाना चाहिए। कैंसर के खतरे को यह कम करता है।
ऐसे ही चना, उड़द, मूंग, जौ के भी माइक्रोग्रींस उगाए जा सकते हैं।
आपके मन में ये सवाल उठ सकते हैं कि क्या सभी तरह की सब्जियों के माइक्रोग्रींस हो सकते हैं? जवाब है नहीं, सभी सब्जियों के माइक्रोग्रींस नहीं खाने चाहिए। 
आलू-टमाटर, बैंगन के नहीं खाने चाहिए माइक्रोग्रींस 
कुछ ऐसी सब्जियां होती हैं जिनके माइक्रोग्रींस नहीं खाने चाहिए क्योंकि इनमें जहरीले एल्कोलॉयड्स हो सकते हैं। आलू, टमाटर, बैंगन और मिर्च के माइक्रोग्रींस नहीं खाने चाहिए। इन सब्जियों में सोलानीन और ट्रोपेन जैसे एल्कोलॉयड्स हो सकते हैं। अगर इनके माइक्रोग्रींस को खाया जाता है तो हमारे डाइजेस्टिव और नर्वस सिस्टम पर असर पड़ सकता है।
कितनी मात्रा में माइक्रोग्रींस खाना चाहिए
कोई भी माइक्रोग्रींस 50 से 100 ग्राम तक ही खाया जा सकता है। कुट्‌टू के माइक्रोग्रींस थोड़ी मात्रा में खाने चाहिए क्योंकि इनमें कुछ ऐसे कंपाउंड होते हैं जिनसे डाइजेशन में गड़बड़ी होती है। अधिक खाने पर स्किन पर लाल चकत्ते आ सकते हैं। इसी तरह सरसों के माइक्रोग्रींस अधिक खाने पर स्किन में एलर्जी हो सकती है।
क्या माइक्रोग्रींस कच्चा ही खाना चाहिए
आमतौर पर माइक्रोग्रींस को कच्चा ही खाया जाता है क्योंकि इनमें पोटैशियम की मात्रा अधिक होती है।
किन्हें नहीं खाना चाहिए 
जिन्हें किडनी की बीमारी है उन्हें माइक्रोग्रींस नहीं खाना चाहिए। इसी तरह जिन्हें ब्लड क्लॉटिंग है या ब्लड थिनिंग के लिए दवाएं ले रहे हैं उन्हें भी माइक्रोग्रींस लेने से परहेज करना चाहिए।
माइक्रोग्रींस को कैसे उगाएं 
इसे घर पर उगाना बहुत आसान है। किसी भी प्लास्टिक ट्रे, एग ट्रे या बर्तन में उगा सकते हैं। आम तौर पर कंपोस्ट वाली मिट्‌टी का इस्तेमाल किया जाता है। हालांकि कोकोपिट का चलन अब अधिक है। जिस भी माइक्रोग्रींस को उगाना चाहते हैं उसके बीज को कुछ देर में पानी में डुबोकर रखें। फिर इसे मिट्टी में लगा दें। इस पर हल्के पानी का छिड़काव करें। ध्यान रहे इसे सूर्य की रोशनी में रखें।
चलते-चलते देखे लें कि किसी माइक्रोग्रींस में कितने न्यूट्रिएंट्स होते हैं। उदाहरण के लिए सूरजमुखी के माइक्रोग्रींस-
100 ग्राम सूरजमुखी के माइक्रोग्रीन में हैं ये न्यूट्रिएंट्स 
